Ozarboyjon bilan sanoat mulkini muhofaza qilishda hamkorlik qilinadi. Foto: Sputnik “Xalqaro shartnomani tasdiqlash to‘g‘risida”gi prezident qarori qabul qilindi. O‘zbekiston hamda Ozarboyjon Respublikasi hukumatlari o‘rtasida sanoat mulkini muhofaza qilish sohasida hamkorlik to‘g‘risidagi bitim tasdiqlandi. Mazkur bitim 2022 yil 21 iyun kuni Toshkent shahrida imzolangan. Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin O‘zbekiston majburiyatlari bajarilishini ta’minlaydi.